Frölunda HC Dam

O Frölunda HC Dam é un equipo feminino profesional de hóckey sobre xeo da cidade de Gotemburgo (Suecia). O equipo creouse en 2022 e actualmente compite na Svenska damhockeyligan (SDHL), a máxima categoría do hóckey sobre xeo feminino sueco. Xoga os seus partidos como local no Frölundaborgs isstadion, un pavillón con capacidade para 6 044 persoas.

En 2025 o Frölunda conseguiu o seu primeiro campionato sueco.

 Historia 
O 11 de outubro de 2021 o Frölunda anunciou que adiantaba a creación do seu equipo feminino para que puidese comezar a competir na tempada 2022-23. A decisión do club estivo motivada polo incremento das actividades para nenas nos catro anos anteriores e o éxito da escola de hóckey para nenas que iniciara a súa actividade en agosto dese mesmo ano. En palabras de Mikael Ström, director da Academia do Frölunda:

miniatura|esquerda|250px|Kim Martin Hasson foi nomeada primeira directora deportiva do equipo.

A persoa escollida para a dirección deportiva do novo equipo foi a antiga porteira da selección sueca Kim Martin Hasson, de 35 anos. Inicialmente o equipo competiría na Nationella Damhockeyligan (NDHL) co obxectivo de ascender á máxima categoría, a Svenska damhockeyligan (SDHL).

O 22 de novembro de 2021 o Frölunda facía pública no seu sitio web a contratación de Erika Holst como adestradora do seu equipo feminino a partir da tempada 2021-22. Holst, antiga xogadora e integrante da selección sueca que fixo historia na primeira década do século XXI, fora anteriormente xefa de desenvolvemento do hóckey feminino na Federación Sueca de Hóckey sobre Xeo. Holst asinou un contrato por tres tempadas, quedando vinculada ao club de Gotemburgo ata a primavera de 2025, e comezou os seus labores como adestradora xefa do equipo o 1 de maio de 2022.

O equipo debutou na Nationella Damhockeyligan (NDHL) no outono de 2022 coa intención dee ascender á SDHL para a tempada 2023-24. Axiña se consolidaron como un equipo dominante na NDHL e derrotaron a todos os seus rivais da súa división para alzarse coa vitoria na Damettan Södra cun rexistro de 21 vitorias, todas elas no tempo regulamentario, noutros tantos partidos, e anotando 244 goles por tan só 7 tantos encaixados. A racha gañadora continuou na HockeyAllsvenskan Södra (seis vitorias no tempo regulamentario noutros tantos partidos), e logo de conseguir a vitoria fronte o IF Troja-Ljungby na primeira rolda dos play-offs da conferencia, e o IF Björklöven na segunda, sen encaixar ningún gol nestes enfrontamentos, o Frölunda accedeu á serie clasificatoria da SDHL. Logo de xogar dous encontros de cualificación, o equipo conseguiu o ascenso á SDHL.

miniatura|250px|As xogadoras do Frölunda celebrando o seu primeiro campionato sueco no xeo do Scandinavium.

Na tempada 2024–2025 o Frölunda conquistou o seu primeiro campionato sueco logo de derrotar nas finais o Luleå HF por 3-0.

 Personalidades 
 Xogadoras 
 Capitás 
En agosto de 2022, poucos días antes de que o equipo disputara o seu primeiro partido amigable, o Frölunda anunciou que a internacional sueca Hanna Olsson sería a primeira capitá do equipo. Xunto con ela, como capitás suplentes estiveron a finlandesa Michelle Karvinen e a tamén sueca Karin Svedberg. Olsson continuou como capitá as dúas seguintes tempadas, sendo a única xogadora que luciu o C no seu peito na curta historia do equipo:

 Capitás do Frölunda HC Dam Nome(s) Período Hanna Olsson  2022–

 Adestradoras 
miniatura|250px|Erika Holst, primeira adestradora do Frölunda, en 2022.
Na súa curta historia, o Frölunda tivo tan só unha adestradora, a ex xogadora sueca Erika Holst, que en novembro de 2021, aos 42 anos, converteuse na primeira adestradora do equipo de Gotemburgo, co que asinou un contrato por tres tempadas, quedando así vinculada ao club ata a primavera de 2025.

 Adestradoras do Frölunda HC Dam Nome(s) Período Erika Holst  2022–

 Palmarés 
SDHL
 1 campionato de liga: 2025

 Notas 

 Véxase tamén 
 Outros artigos 
 Frölunda HC (equipo masculino do club)

 Ligazóns externas 
 Sitio web 

Categoría:Frölunda HC Dam
Categoría:Gotemburgo